pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-1 ต.ค. ยกเลิกแอปไทยชนะ ไม่ตรวจเอกสารโควิดผู้เดินทางเข้าไทย
วันเสาร์ที่ 1 ตุลาคม 2565
1 ต.ค. ยกเลิกแอปไทยชนะ ไม่ตรวจเอกสารโควิดผู้เดินทางเข้าไทย
รองโฆษกรัฐบาลเผย 1 ต.ค. ยกเลิกแอปไทยชนะ ไม่ตรวจเอกสารโควิดผู้เดินทางเข้าไทย
วันนี้(1ต.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าเพื่อให้สอดคล้องกับการปรับโรคโควิด19เป็นโรคติดต่อที่ต้องเฝ้าระวังนับตั้งแต่วันที่1ตุลาคม2565กรมควบคุมโรคกระทรวงสาธารณสุขยกเลิกแอปไทยชนะซึ่งข้อมูลทั้งหมดในระบบจะถูกทําลายทิ้งตามมาตรฐานความปลอดภัยทางสารสนเทศขณะที่กรมการกงสุลกระทรวงการต่างประเทศยกเลิกการตรวจสอบเอกสารที่เกี่ยวข้องกับโรคโควิด19อาทิเอกสารรับรองการได้รับวัคซีนและผลตรวจหาเชื้อโควิด-19สําหรับผู้เดินทางเข้าประเทศไทย
“ขณะนี้โรคโควิด19ได้ถูกปรับลดเป็นโรคติดต่อที่ต้องเฝ้าระวังอย่างไรก็ตามรัฐบาลยังคงติดตามสถานการณ์การแพร่เชื้ออย่างใกล้ชิดรวมถึงการรับวัคซีนเข็มกระตุ้นยังคงเป็นสิ่งจําเป็นเพราะช่วยลดความเสี่ยงต่ออาการรุนแรงได้มากโดยเฉพาะในกลุ่มผู้สูงอายุจึงอยากให้ประชาชนมารับการฉีดวัคซีนให้ครบถ้วนอีกทั้งการเว้นระยะห่างการใส่หน้ากากเมื่ออยู่ในสถานที่แออัดยังคงเป็นสิ่งสําคัญในการป้องกันการติดเชื้อแม้อาการจะไม่รุนแรงแต่ก็อาจเป็นLong Covidได้มากไปกว่านั้นรัฐบาลได้จัดหาวัคซีนไฟเซอร์สําหรับเด็อายุหกเดือนถึงสี่ขวบจํานวนสามล้านโดสไว้แล้วคาดว่าจะมาถึงและกระจายการฉีดให้แก่เด็กทั่วประเทศในช่วงครึ่งหลังของเดือนตุลาคมนี้”นางสาวรัชดากล่าว
———————
รัฐบาลไทย-ข่าวทำเนียบรัฐบาล-“ชัยวุฒิ” เยี่ยมสทิงพระ ชูผลสำเร็จนำข้อมูลพยากรณ์อากาศประกอบการประกอบอาชีพชุมชน เกษตร-ประมง ยกสงขลามีเครือข่ายภาครัฐ-ประชาชนเข้มแข็ง
วันจันทร์ที่ 5 กันยายน 2565
“ชัยวุฒิ” เยี่ยมสทิงพระ ชูผลสําเร็จนําข้อมูลพยากรณ์อากาศประกอบการประกอบอาชีพชุมชน เกษตร-ประมง ยกสงขลามีเครือข่ายภาครัฐ-ประชาชนเข้มแข็ง
“ชัยวุฒิ” เยี่ยมสทิงพระ ชูผลสําเร็จนําข้อมูลพยากรณ์อากาศประกอบการประกอบอาชีพชุมชน เกษตร-ประมง ยกสงขลามีเครือข่ายภาครัฐ-ประชาชนเข้มแข็ง
เมื่อวันที่4กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมกับนายเจษฎาจิตรัตน์ผู้ว่าราชการจังหวัดสงขลาดร.ชมภารีชมภูรัตน์อธิบดีกรมอุตุนิยมวิทยาและคณะร่วมเปิดงาน“ก้าวสู่เทคโนโลยีดิจิทัลกับการใช้ข้อมูลอุตุนิยมวิทยาเพื่อพัฒนาอาชีพและสร้างมูลค่าเพิ่มด้วยนวัตกรรม”โดยกรมอุตุนิยมวิทยากระทรวงดิจิทัลฯเพื่อส่งเสริมให้ความรู้ประชาชนกลุ่มอาชีพต่างๆใช้ประโยชน์จากข้อมูลสภาพอากาศของอุตุนิยมวิทยาในการคาดการณ์วางแผนการประกอบอาชีพเช่นกลุ่มอาชีพประมงไว้ตรวจสอบมรสุมก่อนออกเดินเรือกลุ่มเกษตรกรตรวจสอบน้ําฝนก่อนการหว่านเมล็ดหรือเก็บเกี่ยวผลผลิต
สําหรับอําเภอสทิงพระจังหวัดสงขลาเป็นพื้นที่ที่กรมอุตุนิยมวิทยาตั้งศูนย์ตรวจวัดอากาศตรวจวัดปริมาณน้ําฝนด้วยเรดาร์ซึ่งจะดูแลพื้นที่ตั้งแต่จังหวัดสุราษฎร์ธานีไปจนถึงจังหวัดนราธิวาสและที่สําคัญคือการตรวจวัดอากาศที่แม่นยําทําให้ประชาชนได้มีข้อมูลเรื่องสภาพอากาศเพื่อวางแผนในการดําเนินชีวิตและการประกอบอาชีพทําให้สามารถประเมินความปลอดภัยก่อนออกไปประกอบอาชีพประมงได้เมื่อเรามีการพยากรณ์อากาศที่แม่นยําจะสามารถสร้างเครือข่ายกับกลุ่มอาชีพต่างๆได้เช่นกลุ่มชาวประมงกลุ่มชาวสวนยางกลุ่มชาวนาหรือแม้กระทั่งการใช้ชีวิตประจําวันของประชาชนทั่วไปด้วยพร้อมกันนี้รัฐมนตรีดีอีเอสเป็นสักขีพยานในพิธีลงนามบันทึกข้อตกลงความร่วมมือ(MOU)ระหว่างมหาวิทยาลัยทักษิณกับกรมอุตุนิยมวิทยาเพื่อสร้างเครือข่ายความร่วมมือทางวิชาการและการเรียนการสอนสร้างความร่วมมือในการวิจัยที่มีประสิทธิภาพรวดเร็วและครอบคลุมด้านอุตุนิยมวิทยาเพื่อขยายฐานความรู้และงานวิจัยด้านอุตุนิยมวิทยาสู่ชุมชนในอนาคต
***********
รัฐบาลไทย-ข่าวทำเนียบรัฐบาล-“อนุทิน” เผย ไทยมีศักยภาพด้านเวชศาสตร์ความงามติดอันดับโลก พร้อมเป็นศูนย์กลางด้านความงาม
วันพฤหัสบดีที่ 29 กันยายน 2565
“อนุทิน” เผย ไทยมีศักยภาพด้านเวชศาสตร์ความงามติดอันดับโลก พร้อมเป็นศูนย์กลางด้านความงาม
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมนานาชาติ “IMCAS Asia 2022 15th Edition and 10th ITCAM” เผย ตลาดอุตสาหกรรมความงามแนวโน้มเติบโตสูง และไทยเป็น 1 ใน 10 ประเทศชั้นนําด้านศัลยกรรมตกแต่งของโลก มีสถานบริการที่ได้มาตรฐาน
รองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมนานาชาติ “IMCAS Asia 2022 15th Edition and 10th ITCAM” เผย ตลาดอุตสาหกรรมความงามแนวโน้มเติบโตสูง และไทยเป็น 1 ใน 10 ประเทศชั้นนําด้านศัลยกรรมตกแต่งของโลก มีสถานบริการที่ได้มาตรฐาน บุคลากรเชี่ยวชาญสูง ให้บริการระดับโลก พร้อมก้าวขึ้นเป็นศูนย์กลางด้านความงามได้
วันนี้ (29 กันยายน 2565) ที่ โรงแรมดิ แอทธินี กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการประชุมนานาชาติ “IMCAS Asia 2022 15th Edition and 10th ITCAM” (International THAICOSDERM Congress on Aesthetic Medicine) พร้อมปาฐกถาพิเศษ เรื่อง “Thailand going forward as Asian Aesthetic Hub” ว่า ประเทศไทยมีนโยบายสนับสนุนนการพัฒนาบริการด้านการแพทย์และสาธารณสุขเพื่อสร้างมูลค่าทางเศรษฐกิจ และก้าวไปสู่การเป็นศูนย์กลางสุขภาพนานาชาติ (Health Hub) โดยเวชศาสตร์ความงามเป็นหนึ่งในอุตสาหกรรมที่มีอัตราการเติบโตสูง และคาดว่าหลังพ้นการระบาดของโรคโควิด 19 ตลาดด้านนี้จะมีอัตราเติบโตเพิ่มขึ้นจากปัจุบันถึง 10% ในปี 2573 ซึ่งอุตสาหกรรมเวชศาสตร์ความงามของประเทศไทยถือว่ามีชื่อเสียงในระดับโลก โดยข้อมูลจาก International Society of Aesthetic Plastic Surgery ปี 2561 ประเทศไทยเป็น 1 ใน 10 ประเทศชั้นนําด้านศัลยกรรมตกแต่งของโลก และได้รับความนิยมจากชาวต่างชาติเข้าใช้บริการสูงสุด ด้วยความพร้อมทั้งคุณภาพของสถานบริการ เทคโนโลยีขั้นสูง บริการที่สะดวกสบายในราคาที่เหมาะสม นอกจากนี้ ประเทศไทยยังเป็นศูนย์กลางด้านเครื่องสําอางและผลิตภัณฑ์ความงาม จากการที่เรามีสมุนไพรท้องถิ่นที่เป็นวัตถุดิบในการผลิตเครื่องสําอางกว่า 200,000 รายการ มีการนําภูมิปัญญาดั้งเดิมและเทคโนโลยีที่ทันสมัยมาพัฒนาผลิตภัณฑ์ต่างๆ จนปัจจุบันประเทศไทยได้กลายเป็นตลาดเครื่องสําอางที่ใหญ่ที่สุดแห่งหนึ่งในอาเซียน
นายอนุทิน กล่าวต่อว่า สิ่งสําคัญที่สุดของการบริการสุขภาพ คือ ความปลอดภัยของผู้ใช้บริการ กระทรวงสาธารณสุขจึงมีการพัฒนาคุณภาพมาตรฐานของสถานพยาบาลทั้งภาครัฐและเอกชนอย่างต่อเนื่อง โดยมีสถานพยาบาลกว่า 60 แห่ง ที่ได้รับการรับรองมาตรฐานระดับสากล Joint Commission International (JCI) และสถานบริการภาครัฐและเอกชนอีกกว่า 740 แห่งในจังหวัดท่องเที่ยว ยังผ่านการรับรองมาตรฐาน HA ซึ่งเมื่อผนวกกับการที่เรามีบุคลากรทางการแพทย์ที่มีทักษะสูงและการบริการที่อยู่ในระดับโลก จะทําให้ประเทศไทยมีความพร้อมที่ก้าวไปสู่การเป็นศูนย์กลางด้านความงาม และมีส่วนร่วมในการพัฒนาทางวิชาการ การท่องเที่ยวเชิงการแพทย์ การพัฒนาผลิตภัณฑ์ รวมถึงโอกาสในด้านอื่นๆ อีกมาก
************************************** 29 กันยายน 2565
รัฐบาลไทย-ข่าวทำเนียบรัฐบาล-รองโฆษกรัฐบาลเผย รัฐบาลไม่ทิ้งใครไว้ข้างหลัง ส่งเสริมการจ้างงานคนพิการ สร้างรายให้กว่า 1,661 ล้านบาท เตรียมเปิดโครงการพัฒนาทักษะแรงงานอิสระยุค 4.0 ตุลาคมนี้
วันอังคารที่ 27 กันยายน 2565
รองโฆษกรัฐบาลเผย รัฐบาลไม่ทิ้งใครไว้ข้างหลัง ส่งเสริมการจ้างงานคนพิการ สร้างรายให้กว่า 1,661 ล้านบาท เตรียมเปิดโครงการพัฒนาทักษะแรงงานอิสระยุค 4.0 ตุลาคมนี้
รองโฆษกรัฐบาลเผย รัฐบาลไม่ทิ้งใครไว้ข้างหลัง ส่งเสริมการจ้างงานคนพิการ สร้างรายให้กว่า 1,661 ล้านบาท เตรียมเปิดโครงการพัฒนาทักษะแรงงานอิสระยุค 4.0 ตุลาคมนี้
วันที่ 27 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายของรัฐบาลที่มุ่งเน้นสร้างโอกาสและความเสมอภาคทางสังคม โดยเน้นสร้างโอกาสแก่ประชาชนที่เป็นกลุ่มเปราะบาง คนพิการ ผู้มีรายได้น้อย เพื่อให้มีหลักประกันทางสังคม ยกระดับคุณภาพชีวิตของประชาชนกลุ่มดังกล่าวให้มีคุณภาพชีวิตที่ดีขึ้น สามารถพึ่งพาตนเองได้ ลดความเหลื่อมล้ํา และไม่ทิ้งใครไว้ข้างหลัง
นางสาวรัชดา กล่าวว่า กระทรวงแรงงานได้ขับเคลื่อนนโยบายของรัฐบาลอย่างต่อเนื่อง จากรายงานภาพรวมการดําเนินงานส่งเสริมการจ้างงานคนพิการและรับสิทธิสัมปทานพื้นที่ทํากินในปีงบประมาณ 2565 (ต.ค. 64 – ส.ค. 65) มีคนพิการหรือผู้ดูแลคนพิการได้รับสิทธิตามมาตรา 35 จํานวน 14,546 ราย แบ่งเป็นคนพิการรับสิทธิ 10,531 คน ผู้ดูแลรับสิทธิแทน 4,015 คน จากนายจ้างภาครัฐ และเอกชน 1,956 แห่ง สร้างรายได้ให้แก่คนพิการกว่า 1,661 บาทต่อปี ส่วนผลการดําเนินโครงการส่งเสริมการจ้างงานคนพิการเชิงสังคม ประเภทจ้างเหมาบริการ มีสถานประกอบภาคเอกชนเข้าร่วม 196 แห่ง และได้ให้สิทธิแก่คนพิการหรือผู้ดูแลคนพิการตามมาตรา 35 แล้ว รวมทั้งสิ้น 1,499 คน เกินจากเป้าหมายที่ตั้งไว้ 1,000 คน สร้างรายได้ให้คนพิการแล้ว 171.25 ล้านบาทต่อปี โดยในปี 2566 ตั้งเป้าขยายการจ้างงานผู้พิการผ่านโครงการดังกล่าวเพิ่มขึ้น 20% เป็น 1,800 คน สําหรับผู้พิการที่ไม่พร้อมรับงานจ้างเหมาบริการ ทํางานในหน่วยบริการสาธารณะ ยังสามารถรับสิทธิในสัมปทานพื้นที่ทํากิน พื้นที่เพื่อจําหน่ายสินค้าแทนได้ ผ่านกรมการจัดหางาน ตั้งแต่วันที่ 1 ตุลาคม – 31 ธันวาคม 2565 ทั้งนี้ คนพิการที่หางานทําและสถานประกอบการที่ต้องการจ้างคนพิการเข้าทํางาน สามารถติดต่อได้ที่สํานักงานจัดหางานทุกจังหวัด สํานักงานจัดหางานกรุงเทพมหานครพื้นที่ 1-10 สอบถามเพิ่มเติม โทร.1506 กด 2 กรมการจัดหางาน
นางสาวรัชดา กล่าวว่า นอกจากนี้ กระทรวงแรงงาน โดยกรมพัฒนาฝีมือแรงงาน ได้เปิดตัวโครงการพัฒนาทักษะแรงงานอิสระยุค 4.0 (GIG Worker) เพื่อฝึกทักษะด้านอาชีพฟรี ให้กับกลุ่มผู้มีรายได้น้อยที่มีบัตรสวัสดิการแห่งรัฐ ตั้งเป้าหมาย 31,500 คน เมื่อฝึกจบจะได้รับมอบเครื่องมือในการประกอบอาชีพด้วย ซึ่งแรงงานในกลุ่ม GIG Worker นี้ จะเป็นคนที่ทํางานในรูปแบบงานชั่วคราว งานรับจ้างเป็นระยะเวลาสั้นจบเป็นครั้ง ๆ ไป ไม่ยึดติดกับที่ใดที่หนึ่ง เช่น งานพาร์ตไทม์ งานฟรีแลนซ์ อาชีพอิสระ การพัฒนาทักษะแรงงานอิสระ (GIG Worker) จะเน้นการพัฒนาทักษะที่เกี่ยวข้องใน 8 กลุ่มอุตสาหกรรม ประกอบด้วย เทคโนโลยียานยนต์ เกษตรและอาหารแปรรูป ก่อสร้าง ดิจิทัล ไฟฟ้าและอิเล็กทรอนิกส์ ศิลป์ ท่องเที่ยวและบริการ และงานเชื่อม เป็นต้น ซึ่งจะเริ่มฝึกตั้งแต่เดือนตุลาคม 2565 นี้ เป็นต้นไป ทั้งนี้ ผู้มีบัตรบัตรสวัสดิการแห่งรัฐที่สนใจสามารถติดต่อได้ที่สถาบันพัฒนาฝีมือแรงงาน สํานักงานพัฒนาฝีมือแรงงานทุกแห่งทั่วประเทศ สอบถามเพิ่มเติมที่สายด่วนกระทรวงแรงงาน โทร.1506 กด 4
รัฐบาลไทย-ข่าวทำเนียบรัฐบาล-รมว.แรงงาน ปลื้ม เยาวชนไทยคว้าเหรียญเงินจากการแข่งขัน  WorldSkills ครั้งที่ 46
วันอังคารที่ 18 ตุลาคม 2565
รมว.แรงงาน ปลื้ม เยาวชนไทยคว้าเหรียญเงินจากการแข่งขัน  WorldSkills ครั้งที่ 46
รมว.แรงงงาน นายสุชาติ ชมกลิ่น ยินดีกับเยาวชนไทยที่สามารถคว้าเหรียญเงินจากการแข่งขัน WorldSkills ครั้งที่ 46 สนามแข่งขันที่เมืองลีออนแบร์ก สหพันธ์สาธารณรัฐเยอรมนี ) และอื่นๆ
รัฐบาลไทย-ข่าวทำเนียบรัฐบาล-ครม.รับทราบรายงานการบรรเทาสาธารณภัยและช่วยเหลือประชาชนผู้ประสบอุทกภัย อย่างรวดเร็วและทันสถานการณ์ ของกระทรวงกลาโหม จากการสั่งการของ “พล.อ.ประยุทธ์”
วันอังคารที่ 13 กันยายน 2565
ครม.รับทราบรายงานการบรรเทาสาธารณภัยและช่วยเหลือประชาชนผู้ประสบอุทกภัย อย่างรวดเร็วและทันสถานการณ์ ของกระทรวงกลาโหม จากการสั่งการของ “พล.อ.ประยุทธ์”
ครม.รับทราบรายงานการบรรเทาสาธารณภัยและช่วยเหลือประชาชนผู้ประสบอุทกภัย อย่างรวดเร็วและทันสถานการณ์ ของกระทรวงกลาโหม จากการสั่งการของ “พล.อ.ประยุทธ์”
วันที่ 13 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) รับทราเรื่อง รายงานการบรรเทาสาธารณภัยและช่วยเหลือประชาชนของกระทรวงกลาโหม ระหว่างวันที่ 1 ถึงวันที่ 12 กันยายน2565 โดยการสั่งการของ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม ตามที่ได้เกิดสถานการณ์ฝนตกหนักและฝนตกสะสม ระหว่างวันที่ 1 ถึงวันที่ 10 กันยายน2565 ที่ผ่านมา กระทรวงกลาโหม โดยศูนย์บรรเทาสาธารณภัยสํานักงานปลัดกระทรวงกลาโหม กองบัญชาการ และเหล่าทัพ ได้จัดกําลังพลและยุทโธปกรณ์บรรเทาสาธารณภัย ให้การช่วยเหลือ และสนับสนุนหน่วยงานที่เกี่ยวข้องอย่างทันท่วงทีและต่อเนื่อง ซึ่งมีการปฏิบัติที่สําคัญ ได้แก่ การติดตามและประเมินสถานการณ์น้ําในพื้นที่เสี่ยงอุทกภัย การขุดลอกคูคลองและกําจัดสิ่งกีดขวางทางน้ํา การบรรจุกระสอบทรายทําพนังกันน้ํา การอพยพประชาชนและขนย้ายสิ่งของเครื่องใช้ไปยังพื้นที่ปลอดภัย การขนย้ายต้นไม้ที่ล้มกีดขวางเส้นทางสัญจรและล้มทับบ้านเรือนประชาชน การอํานวยความสะดวกในการเดินทาง การแจกจ่ายเครื่องอุปโภคบริโภค น้ําดื่ม ยาและเวชภัณฑ์ การจัดชุดแพทย์เคลื่อนที่ การซ่อมแซมบ้านเรือนที่ได้รับผลกระทบจากเหตุวาตภัย และการทําความสะอาดบ้านเรือนประชาชนภายหลังน้ําลด
น.ส.ทิพานัน กล่าวว่า นอกจากนี้ ยังได้ประสานความร่วมมือกับสํานักงานคณะกรรมการการอาชีวศึกษาและสถาบันอาชีวศึกษาในพื้นที่จังหวัดต่าง ๆ จัดชุดซ่อมยานพาหนะเคลื่อนที่ และจัดตั้งจุดบริการซ่อมยานพาหนะในพื้นที่ที่อาจเกิดฝนตกหนัก น้ําท่วมชัง และยานพาหนะได้รับความเสียหาย
รัฐบาลไทย-ข่าวทำเนียบรัฐบาล-รัฐบาลเดินหน้าแก้ปัญหาเด็กขาดสารอาหารในจังหวัดชายแดนใต้ ลดปัญหาความเหลื่อมล้ำในระยะยาว
วันเสาร์ที่ 3 กันยายน 2565
รัฐบาลเดินหน้าแก้ปัญหาเด็กขาดสารอาหารในจังหวัดชายแดนใต้ ลดปัญหาความเหลื่อมล้ําในระยะยาว
รัฐบาลเดินหน้าแก้ปัญหาเด็กขาดสารอาหารในจังหวัดชายแดนใต้ ลดปัญหาความเหลื่อมล้ําในระยะยาว
วันที่ 3 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาล เปิดเผยว่า ได้ลงพื้นที่กับพลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) ที่โรงพยาบาลส่งเสริมสุขภาพตําบลบ้านพิเทน ตําบลพิเทน อําเภอทุ่งยางแดง จังหวัดปัตตานี เพื่อพบปะและเยี่ยมเยียนแพทย์ พยาบาล และประชาชน รวมถึงติดตามการดําเนินงานแก้ปัญหาสุขภาวะและโภชนาการต่ําในเด็กเล็ก ซึ่งเป็นปัญหาที่พบมากและรุนแรงกว่าในจังหวัดอื่นมาก มีสาเหตุจากครอบครัวมีรายได้น้อย มีลูกหลายคน ผู้ปกครองไม่มีเวลาดูแล โดยจะส่งผลต่อการเจริญเติบโตของร่างกายและพัฒนาการทางสมอง ดังนั้น รัฐบาลจึงให้ความสําคัญกับการแก้ปัญหานี้อย่างมาก ถือเป็นกระดุมเม็ดแรกที่ต้องได้รับการแก้ไข เพื่อลดปัญหาความเหลื่อมล้ําในสังคม
ที่ผ่านมา รัฐบาลได้เดินหน้าแก้ปัญหาการขาดสารอาหารในเด็กเล็กมาอย่างต่อเนื่อง และในช่วง 2 ปี ที่ผ่านมา ทางศอ.บต.ได้มีการปรับแผนการดําเนินงาน และบูรณาการกับหลายหน่วยงานมากขึ้น ร่วมกับกระทรวงมหาดไทย กระทรวงศึกษาธิการ กระทรวงสาธารณสุข สํานักงานหลักประกันสุขภาพแห่งชาติ (สปสช.) และหน่วยงานที่เกี่ยวข้อง เพื่อช่วยเหลือเด็กเล็ก 2 กลุ่ม ในพื้นที่จังหวัดชายแดนภาคใต้ ซึ่งมีทั้งหมดกว่า 46,819 คน ได้แก่กลุ่มเด็กแรกเกิด - อายุก่อนครบ 2 ปี โดยจัดเงินช่วยเหลือค่าเลี้ยงดูรายเดือน คนละ 400 บาท และกลุ่มเด็กอายุครบ 2 ปี - ก่อนครบ 6 ปี โดยจัดเงินช่วยเหลือค่าอาหาร รายเดือน คนละ 300 บาท รวมวงเงินประมาณ 497 ล้านบาท
ทั้งนี้ระยะต่อไป ทางศอ.บต. จะปรับแผนการทํางานให้มีประสิทธิภาพมากยิ่งขึ้น โดยจะเป็นการเน้นการให้การสนับสนุนด้านโภชนาการ ให้หน่วยงานระดับชุมชนใกล้ชิดเด็กเล็กมากที่สุด และจะดูแลเรื่องการจัดหาวิตามินรวม MTV (Multivitamin) การจัดสรรเครื่องมืออุปกรณ์ในการติดตามพัฒนาการของเด็กตามเกณฑ์วัดผลด้านโภชนาการ ตลอดจนสนับสนุนการพัฒนาบุคลากรในการปฏิบัติงานในชุมชน/หมู่บ้าน และจะ
ส่งเสริมทักษะการใช้ภาษาไทยควบคู่ไปด้วย เพื่อให้เด็กเล็กสามารถเข้าถึงและใช้ภาษาไทยในการสื่อสาร ตลอดจนสามารถพัฒนาตนเองได้อย่างเหมาะสม และในวันที่ 7 - 8 กันยายน 2565 จะมีการประชุมหาแนวทางการขับเคลื่อนและเพื่อพิจารณาโครงการตามงบประมาณ 500 ล้านบาทต่อไป
นางสาวรัชดา กล่าวด้วยว่า นอกจากการจัดสรรงบประมาณเพื่อดูแลเรื่องอาหารแก่เด็กเล็กแล้ว รัฐบาลยังขับเคลื่อนการแก้ปัญหาสุขภาวะเด็กเล็กทั้งระบบ ให้ความสําคัญกับการป้องกัน เน้นการให้ความรู้เรื่องการวางแผนครอบครัวและการดูแลครรภ์ และการดูแลแม่ขณะตั้งครรภ์ ต่อด้วยการสร้างงานสร้างอาชีพให้กับครอบครัวต่อไป ขณะเดียวกัน รัฐบาลได้เดินหน้าเรื่องการแก้ปัญหาความยากจน ส่งเสริมเศรษฐกิจฐานราก โดยเฉพาะกลุ่มสตรี เพราะเมื่อครอบครัวมีรายได้ที่มั่นคง ลูกๆก็จะได้กินอิ่มด้วย และต้องเป็นอิ่มที่มีสารอาหารครบถ้วน
รัฐบาลไทย-ข่าวทำเนียบรัฐบาล-รัฐบาลเห็นชอบลดค่า Ft ผู้ใช้ไฟบ้านไม่เกิน 500 หน่วย/เดือน
วันจันทร์ที่ 19 กันยายน 2565
รัฐบาลเห็นชอบลดค่า Ft ผู้ใช้ไฟบ้านไม่เกิน 500 หน่วย/เดือน
วันพฤหัสบดีที่ 15 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลลดภาระค่าครองชีพประชาชน โดยเห็นชอบมาตรการบรรเทาผลกระทบด้านไฟฟ้า
ซึ่งเป็นการช่วยเหลือค่าไฟฟ้าของกลุ่มผู้ใช้ไฟฟ้าบ้านอยู่อาศัย ที่ใช้ไฟฟ้าไม่เกิน 500 หน่วย/เดือน เป็นเวลา 4
เดือน คือ ค่าไฟฟ้าประจําเดือน ก.ย.-ธ.ค.2565 ประกอบด้วย กลุ่มผู้ใช้ไฟฟ้าไม่เกิน 300 หน่วย/เดือน
ซึ่งเป็นกลุ่มเปราะบาง รับส่วนลดค่า Ft 92.04 สตางค์/หน่วย กลุ่มผู้ใช้ไฟฟ้า 301-350 หน่วย/เดือน
ซึ่งเป็นคนชั้นกลาง รับส่วนลดค่า Ft จํานวน 51.50 สตางค์/หน่วย กลุ่มผู้ใช้ไฟฟ้า 351 - 400 หน่วย/เดือน
รับส่วนลดค่า Ft จํานวน 30.90 สตางค์/หน่วย และผู้ใช้ไฟฟ้า 401 - 500 หน่วย รับส่วนลดค่า Ft จํานวน
10.30 สตางค์/หน่วย เพื่อบรรเทาผลกระทบจากสถานการณ์พลังงานที่ยังคงเพิ่มขึ้นอย่างต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ฟรี ! “ใส่ฟัน-รากฟันเทียม” สำหรับคนไทยผู้สูญเสียฟัน ทุกสิทธิรักษา ถึง 30 ก.ย.66 สอบถาม โทร.1330 หรือ ไลน์ @nhso
วันพฤหัสบดีที่ 13 ตุลาคม 2565
ฟรี ! “ใส่ฟัน-รากฟันเทียม” สําหรับคนไทยผู้สูญเสียฟัน ทุกสิทธิรักษา ถึง 30 ก.ย.66 สอบถาม โทร.1330 หรือ ไลน์ @nhso
.....
คนไทยที่สูญเสียฟันไปแล้วเกือบทั้งปาก หรือ มากกว่า 16 ซี่ ในทุกสิทธิการรักษา สามารถเข้ารับบริการใส่ฟันเทียมทั้งปาก หรือเกือบทั้งปาก ได้ โดยผู้มีสิทธิบัตรทอง รับบริการที่ รพ.รัฐ จังหวัดและชุมชน ใกล้บ้าน ไม่จําเป็นต้องเป็นหน่วยประจําตามสิทธิรักษา ผู้ประกันตน รับบริการที่ รพ.เอกชน และคลินิกทันตกรรมในระบบประกันสังคม ในวงเงินสูงสุด 4,400 บาท ส่วนสิทธิข้าราชการรับบริการที่ รพ.รัฐทุกแห่ง
.
โดยจะได้รับการพิจารณาจากทันตแพทย์ เนื่องจากผู้ที่จะใส่ฟันเทียม-รากฟันเทียมได้ ขึ้นกับลักษณะกระดูกขากรรไกร ความพรุน ความหนา รวมถึงภาวะเจ็บป่วยด้วยโรคต่าง ๆ ผู้สนใจสอบถามเพิ่มเติมได้ที่ สายด่วน สปสช.1330 ไลน์ @nhso หรือทาง แฟนเพจ สํานักงานหลักประกันสุขภาพแห่งชาติ
.
อ่านเพิ่มเติม คลิก >>https://www.thaigov.go.th/news/contents/details/60259
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชการเจ้าฯ ทรงพระกรุณาอธิษฐานจิตอนุโมทนา และพระราชทานถวายเทียนพรรษามหามงคลเพื่อแผ่นดิน ปี 2565 แด่วัดในพื้นที่จังหวัดกาฬสินธุ์
วันจันทร์ที่ 5 กันยายน 2565
สมเด็จพระกนิษฐาธิราชการเจ้าฯ ทรงพระกรุณาอธิษฐานจิตอนุโมทนา และพระราชทานถวายเทียนพรรษามหามงคลเพื่อแผ่นดิน ปี 2565 แด่วัดในพื้นที่จังหวัดกาฬสินธุ์
สมเด็จพระกนิษฐาธิราชการเจ้าฯ ทรงพระกรุณาอธิษฐานจิตอนุโมทนา และพระราชทานถวายเทียนพรรษามหามงคลเพื่อแผ่นดิน ปี 2565 แด่วัดในพื้นที่จังหวัดกาฬสินธุ์
เมื่อวันที่ 4 ก.ย. 2565 นายทรงพล ใจกริ่ม ผู้ว่าราชการจังหวัดกาฬสินธุ์ เปิดเผยว่า เมื่อวันที่ 3 ก.ย. 2565 เวลา 19.00 น. คุณฐาปนา รักติประกร รองราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นประธานพิธีถวายเทียนพรรษามหามงคลเพื่อแผ่นดิน ปี 2565 ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงพระกรุณาอธิษฐานจิตอนุโมทนาและพระราชทาน แด่พระครูวรธรรมธัช ดร. เจ้าคณะจังหวัดกาฬสินธุ์ เจ้าอาวาสวัดกลางพระอารามหลวง อําเภอเมือง จังหวัดกาฬสินธุ์ โดยมี นายทรงพล ใจกริ่ม ผู้ว่าราชการจังหวัดกาฬสินธุ์ ผู้อํานวยการสํานักงานพระพุทธศาสนาจังหวัดกาฬสินธุ์วัฒนธรรมจังหวัดกาฬสินธุ์ ข้าราชการ ประชาชน พุทธศาสนิกชนร่วมพิธี
จากนั้น คุณฐาปนา รักติประกร รองราชเลขานุการในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ได้มอบเทียนพรรษาพระราชทาน ให้กับ นายทรงพล ใจกริ่ม ผู้ว่าราชการจังหวัดกาฬสินธุ์ เพื่ออัญเชิญไปถวายเป็นพุทธบูชาแก่วัดในพื้นที่จังหวัดกาฬสินธุ์ จํานวน 7 แห่ง ได้แก่ วัดสักกะวัน (ภูกุ้มข้าว) อําเภอสหัสขันธ์ วัดป่าดงเมือง อําเภอร่องคํา วัดบูรพาโคกเครือ อําเภอยางตลาด วัดมงคลคําศรี อําเภอหนองกุงศรี วัดบ้านเมย อําเภอกมลาไสย วัดด่านนกเขียน อําเภอคําม่วง และวัดป่ากุงศรีเจริญธรรม อําเภอหนองกุงศรี
นายทรงพล ใจกริ่ม ผู้ว่าราชการจังหวัดกาฬสินธุ์ กล่าวว่า ด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงมีจิตศรัทธาและได้ทรงอธิษฐานจิตอนุโมทนา พระราชทานเทียนพรรษา ให้แก่ วัดกลางพระอารามหลวง และวัดในพื้นที่จังหวัดกาฬสินธุ์ อีกจํานวน 7 แห่ง ได้แก่ วัดสักกะวัน (ภูกุ้มข้าว) อําเภอสหัสขันธ์ วัดป่าดงเมือง อําเภอร่องคํา วัดบูรพาโคกเครือ อําเภอยางตลาด วัดมงคลคําศรี อําเภอหนองกุงศรี วัดบ้านเมย อําเภอกมลาไสย วัดด่านนกเขียน อําเภอคําม่วง และวัดป่ากุงศรีเจริญธรรม อําเภอหนองกุงศรี ซึ่งในแต่ละปีจะมีพสกนิกรร่วมบริจาคถวายเทียนพรรษา และในปีนี้พระองค์ทรงบําเพ็ญพระราชกุศล เป็นการส่วนพระองค์ ขอเชิญทุกท่านได้ตั้งใจถวายเทียนพรรษามหามงคลเพื่อแผ่นดินปี 2565 ขอร่วมอธิษฐานขอให้บุญกุศลที่ทุกท่านได้บําเพ็ญในวันนี้ นําให้ทุกท่านประสบแต่ความสุขความเจริญ
“ขอแสงสว่างแห่งเทียนพรรษามงคลนี้ จงส่องสว่างแห่งดวงจิตของมวลมนุษยชาติยังให้ได้รู้แจ้งในธรรม ขอให้ปวงชนชาวไทยและชาวโลกทุกรูปนาม เชื้อชาติ สมัครสมานสามัคคี ผาสุก ร่มเย็น เป็นนิมิตมงคลปรากฏชัดแก่จักษุ เพื่อนําพาดวงจิต มุ่งสู่มรรค ผล นิพพานในการเบื้องหน้า ซึ่งอานิสงส์ของการถวายเทียนพรรษา จะทําให้ชีวิตประสบแต่ความสุขเจริญรุ่งเรืองโชติช่วงเหมือนดังแสงไฟจากเทียน ทําให้เกิดปัญญา เกิดความสว่างไสวรุ่งเรืองด้วยลาภยศ ประสบพบเจอเรื่องร้ายใด ๆ จะมีทางสว่างนําทางให้พ้น ย่อมมีกัลยาณมิตร เป็นที่รักของเพื่อนมนุษย์ พร้อมกันนี้ ขอเชิญพุทธศาสนิกชนร่วมปฏิบัติบูชา เนื่องในวันเข้าพรรษา ถวาย ทาน รักษาศีล ฟังธรรมและเจริญจิตภาวนา เพื่อน้อมถวายเป็นพระราชกุศลแก่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี" นายทรงพล ใจกริ่ม กล่าวทิ้งท้าย
รัฐบาลไทย-ข่าวทำเนียบรัฐบาล-สธ.เผย "โรคไข้หวัดใหญ่" ระบาดมากขึ้น หลังคนเริ่มผ่อนคลายมาตรการโควิด
วันพฤหัสบดีที่ 15 กันยายน 2565
สธ.เผย "โรคไข้หวัดใหญ่" ระบาดมากขึ้น หลังคนเริ่มผ่อนคลายมาตรการโควิด
สธ. เผย "โรคไข้หวัดใหญ่" มีแนวโน้มระบาดเพิ่มมากขึ้น เนื่องจากเข้าสู่ฤดูกาลระบาด ร่วมกับมีการผ่อนคลายมาตรการป้องกันตนเองจากโควิด 19 ย้ํากลุ่มเสี่ยงเข้ารับวัคซีนไข้หวัดใหญ่ฟรี ช่วยลดอาการรุนแรงและเสียชีวิต
กระทรวงสาธารณสุข เผย "โรคไข้หวัดใหญ่" มีแนวโน้มระบาดเพิ่มมากขึ้น เนื่องจากเข้าสู่ฤดูกาลระบาด ร่วมกับมีการผ่อนคลายมาตรการป้องกันตนเองจากโควิด 19 ย้ํากลุ่มเสี่ยงเข้ารับวัคซีนไข้หวัดใหญ่ฟรี ช่วยลดอาการรุนแรงและเสียชีวิต และหากยังเข้มสวมหน้ากากอนามัยจะช่วยป้องกันการติดเชื้อทั้งโควิด19 และไข้หวัดใหญ่
วันนี้ (15 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า ที่ผ่านมาการเข้มข้นมาตรการส่วนบุคคล ทั้งการสวมหน้ากากอนามัย ล้างมือ และเว้นระยะห่าง ในการป้องกันโรคโควิด 19 ส่งผลให้โรคติดต่อทางเดินหายใจ เช่น โรคไข้หวัดใหญ่ มีการแพร่ระบาดลดลงด้วย แต่ขณะนี้เริ่มพบว่าโรคไข้หวัดใหญ่มีแนวโน้มการระบาดเพิ่มมากขึ้น เนื่องจากตามปกติแล้วช่วงฤดูฝน ตั้งแต่เดือนสิงหาคมเป็นต้นมา เป็นช่วงการแพร่ระบาดตามฤดูกาลของโรคไข้หวัดใหญ่ จึงมีโอกาสพบผู้ป่วยจํานวนมากได้อยู่แล้ว ประกอบกับหลังจากมีการผ่อนคลายมาตรการป้องกันโรคโควิด 19 หลายคนลดความเคร่งครัดในการสวมหน้ากากอนามัย มีกิจกรรมที่มีคนรวมตัวกันและไม่สวมหน้ากากอนามัยเพิ่มขึ้น เช่น งานเลี้ยงสังสรรค์ รับประทานอาหาร ดื่มเครื่องดื่มแอลกอฮอล์ร่วมกันทําให้มีโอกาสที่โรคติดต่อทางเดินหายใจ อย่างโรคไข้หวัดใหญ่เพิ่มมากขึ้น
นพ.โอภาสกล่าวต่อว่า สาเหตุที่ทําให้ผู้ติดเชื้อและผู้ป่วยโควิด 19 ลดลงต่อเนื่อง เป็นเพราะช่วงที่ผ่านมามีการระบาดในวงกว้าง ทําให้คนไทยมีภูมิคุ้มกันจากการติดเชื้อ และยังมีการฉีดวัคซีนไปแล้วกว่า 90% ทําให้มีภูมิคุ้มกันหมู่ สําหรับการลดการแพร่ระบาดของโรคไข้หวัดใหญ่ สามารถทําได้ด้วยการเร่งตรวจคัดกรอง เฝ้าระวัง และเข้ารับบริการฉีดวัคซีนโรคไข้หวัดใหญ่ โดยเฉพาะประชาชน 7 กลุ่มเสี่ยง ซึ่งกรมควบคุมโรคร่วมกับสํานักงานหลักประกันสุขภาพแห่งชาติ (สปสช.) จัดหาวัคซีนไข้หวัดใหญ่บริการให้ฟรีเพื่อช่วยลดอาการหนักและเสียชีวิตในกลุ่มเสี่ยง รวมถึงหากยังเข้มมาตรการป้องกันตนเองด้วยการสวมหน้ากากอนามัย จะเป็นปัจจัยสําคัญที่ช่วยป้องกันได้ทั้งโรคโควิด 19 และโรคไข้หวัดใหญ่
****************************************** 15 กันยายน 2565
รัฐบาลไทย-ข่าวทำเนียบรัฐบาล-รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์อำนวยการติดตามสถานการณ์ หน่วยงานที่เกี่ยวข้องบูรณาการการทำงานและประชุมหารือร่วมกัน เตรียมการ ประเมิน ตรวจสอบสถานการณ์
วันจันทร์ที่ 26 กันยายน 2565
รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์อํานวยการติดตามสถานการณ์ หน่วยงานที่เกี่ยวข้องบูรณาการการทํางานและประชุมหารือร่วมกัน เตรียมการ ประเมิน ตรวจสอบสถานการณ์
รัฐบาลตั้งวอร์รูม รับมือพายุไต้ฝุ่น “โนรู” เปิดศูนย์อํานวยการติดตามสถานการณ์ หน่วยงานที่เกี่ยวข้องบูรณาการการทํางานและประชุมหารือร่วมกัน เตรียมการ ประเมิน ตรวจสอบสถานการณ์ สามารถดูแลช่วยเหลือประชาชนได้อย่างทันท่วงที
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลตั้งวอร์รูม รับมือ พายุไต้ฝุ่น “โนรู” และเตรียมความพร้อมและเตรียมการรับมือพายุดังกล่าวอย่างใกล้ชิด โดยนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม หรือ ดีอีเอส เป็นประธานเปิดศูนย์อํานวยการติดตามสถานการณ์ พายุไต้ฝุ่น “โนรู (NORU)” ติดตาม ประเมิน รายงานสถานการณ์พายุ และดําเนินการในส่วนที่เกี่ยวข้อง
ซึ่งศูนย์อํานวยการฯ จะ Conference ประเมินสถานการณ์สถานีอุตุนิยมวิทยาที่ตั้งอยู่ในจังหวัดที่คาดว่าจะได้รับผลกระทบ หรือบริเวณที่พายุจะเคลื่อนผ่านอย่างแม่นยํา ร่วมกันประเมินสถานการณ์ของพายุ ซึ่งหากมีความรุนแรงจะตรวจวัดสภาพอากาศและปริมาณฝนให้ถี่ขึ้น รวมทั้งสั่งการดําเนินการในพื้นที่ที่จะได้รับผลกระทบ
นอกจากนี้ กรมอุตุนิยมวิทยาได้รายงานเพิ่มเติมว่า วันนี้ (26 กันยายน 2565) เวลา 07.00 น. พายุไต้ฝุ่น “โนรู” อยู่ที่บริเวณทะเลจีนใต้ตอนกลาง มีศูนย์กลางอยู่ที่ละติจูด 16.2 องศาเหนือ ลองจิจูด 118.4 องศาตะวันออก มีความเร็วลมสูงสุดใกล้ศูนย์กลางประมาณ 130 กิโลเมตรต่อชั่วโมง พายุนี้กําลังเคลื่อนตัวทางทิศตะวันตก ด้วยความเร็วประมาณ 25 กิโลเมตรต่อชั่วโมง จะเคลื่อนขึ้นฝั่งบริเวณประเทศเวียดนามตอนกลางในวันที่ 28 กันยายน 2565 คาดว่าพายุนี้จะอ่อนกําลังลงเป็นพายุโซนร้อนก่อนเข้าสู่ประเทศไทยในช่วงเช้ามืดของวันที่ 29 กันยายน 2565
ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกําลังแรงขึ้น ลักษณะเช่นนี้ทําให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่และมีฝนตกหนักมาก บางแห่งกับมีลมแรงในช่วงวันที่ 28 กันยายน – 1 ตุลาคม 2565 โดยทะเลอันดามันและอ่าวไทยตอนบนมีคลื่นสูง 2-3 เมตร บริเวณที่มีฝนฟ้าคะนองคลื่นสูงมากกว่า 3 เมตร ส่วนบริเวณอ่าวไทยตอนล่างทะเลมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือในบริเวณดังกล่าวเดินเรือด้วยความระมัดระวัง
“รัฐบาลห่วงกังวลอันตรายที่อาจเกิดแก่ทรัพย์สินและชีวิตของประชาชน โดยขอให้ประชาชนระมัดระวัง ในบริเวณดังกล่าวอาจเกิดน้ําท่วมฉับพลันและน้ําป่าไหลหลาก โดยเฉพาะพื้นที่ลาดเชิงเขาใกล้ทางน้ําไหลผ่าน และพื้นที่ลุ่ม อย่างไรก็ดี รัฐบาลได้บูรณาการการทํางานร่วมกันของทุกส่วนที่เกี่ยวข้อง เพื่อตรวจสอบ ประเมินสถานการณ์ และให้ทุกฝ่ายได้ให้ความช่วยเหลือ บรรเทาผลกระทบที่อาจเกิดแก่ประชาชนให้ได้มากที่สุด” นายอนุชาฯ กล่าว
รัฐบาลไทย-ข่าวทำเนียบรัฐบาล-มอบถ้วย Thailand Cyber Top Talent 2022
วันพฤหัสบดีที่ 3 พฤศจิกายน 2565
มอบถ้วย Thailand Cyber Top Talent 2022
มอบถ้วย Thailand Cyber Top Talent 2022
3พฤศจิกายน2565 –ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเป็นประธานในพิธีมอบประกาศนียบัตรให้กับผู้เข้าร่วมอบรมในหลักสูตรโครงการเร่งรัดการพัฒนาบุคลากรด้านความมั่นคงปลอดภัยไซเบอร์(Intensive Cybersecurity Capacity Building Program)ระยะที่๑พร้อมทั้งมอบถ้วยรางวัลให้แก่ผู้ชนะการแข่งขันทักษะทางไซเบอร์Thailand Cyber Top Talent 2022และหน่วยงานที่ให้การสนับสนุนในการศึกษาดูงานณโรงแรมมิราเคิลแกรนด์คอนเวชันหลักสี่กรุงเทพฯ
*************
รัฐบาลไทย-ข่าวทำเนียบรัฐบาล-โฆษกกระทรวงดิจิทัลเตือนภัยให้รู้เท่าทันอาชญากรรมออนไลน์
วันศุกร์ที่ 23 กันยายน 2565
โฆษกกระทรวงดิจิทัลเตือนภัยให้รู้เท่าทันอาชญากรรมออนไลน์
โฆษกกระทรวงดิจิทัลเตือนภัยให้รู้เท่าทันอาชญากรรมออนไลน์
วันนี้ (23 ก.ย.65) นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) ลงพื้นที่ให้ความรู้เรื่องปัญหาอาชญากรรมออนไลน์ให้กับประชาชนที่โรงเรียนปราโมชวิทยารามอินทรา
โดย น.ส.นพวรรณฯกล่าวว่า ที่ผ่านมามีผู้เสียหายจากการสั่งซื้อสินค้าออนไลน์แล้วไม่ได้รับของ เดินทางมาร้องเรียนที่กระทรวงดิจิทัลฯ เป็นระยะๆ แม้จะมีการเปิดช่องทางรับแจ้งความออนไลน์สําหรับคดีประเภทนี้ เพื่อให้ประชาชนที่เดือดร้อนแจ้งความและส่งหลักฐานได้ตลอด 24 ชั่วโมง ซึ่งปัญหานี้เป็นเรื่องใกล้ตัวมากขึ้นเรื่อยๆ ตามการขยายตัวของแพลตฟอร์มซื้อขายสินค้าออนไลน์ โดยเฉพาะที่เป็นแพลตฟอร์มโซเชียล เช่น เพจเฟซบุ๊ก
ดังนั้น นอกเหนือจากการเร่งประสานงานกับหน่วยงานที่เกี่ยวข้อง เพื่อบูรณาการความร่วมมือช่วยเหลือผู้เดือดร้อนจากปัญหานี้ กระทรวงดิจิทัลฯ ได้ให้ความสําคัญกับการสร้างความตระหนักรู้แก่ประชาชน ให้มีภูมิต้านทานก่อนที่จะทําธุรกรรมต่างๆ ในการซื้อสินค้าหรือบริการออนไลน์ และอยากรณรงค์ให้ประชาชนซื้อสินค้าผ่านร้านค้าที่มีการลงทะเบียนอย่างถูกต้อง และผ่านช่องทางที่ปลอดภัย เนื่องจากเจ้าหน้าที่รัฐ สามารถดูแลแก้ไขปัญหาได้ หากเป็นช่องทางอื่นจะมีความเสี่ยงที่ไม่ได้เงินคืน
**********************
รัฐบาลไทย-ข่าวทำเนียบรัฐบาล-ผู้ประกอบการร้านอาหารไทยในญี่ปุ่น ปลื้ม!! รมว.เฮ้ง ส่ง 'ปลัดแรงงาน' นำทีมเยี่ยมให้กำลังใจถึงที่
วันศุกร์ที่ 30 กันยายน 2565
ผู้ประกอบการร้านอาหารไทยในญี่ปุ่น ปลื้ม!! รมว.เฮ้ง ส่ง 'ปลัดแรงงาน' นําทีมเยี่ยมให้กําลังใจถึงที่
ผู้ประกอบการร้านอาหารไทยในญี่ปุ่น ปลื้ม!! รมว.เฮ้ง ส่ง 'ปลัดแรงงาน' นําทีมเยี่ยมให้กําลังใจถึงที่
นายสุชาติชมกลิ่นรัฐมนตรีว่าการกระทรวงแรงงานมอบหมายให้นายบุญชอบสุทธมนัสวงษ์ปลัดกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางบุปผาพันธุ์เพ็งรองปลัดกระทรวงแรงงานนายไพโรจน์โชติกเสถียรอธิบดีกรมการจัดหางานนายบุญสงค์ทัพชัยยุทธ์เลขาธิการสํานักงานประกันสังคมนางสาวสดุดีกิตติสุวรรณอัครราชทูตที่ปรึกษา(ฝ่ายแรงงาน)และคณะเยี่ยมพบปะผู้ประกอบการและแรงงานร้านอาหารไทยในญี่ปุ่นณร้านอาหารเอเชี่ยนตะวันซึ่งตั้งอยู่บริเวณชั้นล่างของตึกCarettaในกรุงโตเกียวโดยมีนางสาววันนาเสวะมาตย์เจ้าของร้านซึ่งปัจจุบันเป็นอาสาสมัครแรงงานในประะเทศญี่ปุ่นด้วยและแรงงานไทยให้การต้อนรับ
นายบุญชอบกล่าวว่าการเดินทางมาพบปะเยี่ยมเยียนในครั้งนี้เพื่อต้องการพบปะพูดคุยนําความห่วงใยจากรัฐบาลท่านพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานที่ให้ความสําคัญกับการส่งเสริมแรงงานไทยที่มีทักษะฝีมือได้มาทํางานในต่างประเทศเพื่อยกระดับฐานะครอบครัวและนํารายได้กลับไปพัฒนาประเทศแรงงานไทยที่มาใช้ชีวิตอยู่ในต่างประเทศด้วยถือเป็นผู้ที่เสียสละทุ่มเททํางานเพื่อนําความรู้และรายได้ไปพัฒนาประเทศและยกระดับฐานะของครอบครัวในวันนี้ผมและคณะจึงได้ลงพื้นที่มาเยี่ยมเยียนเพื่อให้กําลังใจด้วยตนเองซึ่งเป็นโอกาสดีที่กระทรวงแรงงานจะได้ขยายตลาดส่งเสริมและสนับสนุนให้แรงงานไทยที่มีทักษะฝีมือด้านการประกอบอาหารไทยที่มีความประสงค์มาทํางานร้านอาหารในต่างประเทศมากยิ่งขึ้นซึ่งกระทรวงแรงงานโดยกรมพัฒนาฝีมือแรงงานมีความพร้อมอยู่แล้วในการยกระดับทักษะฝีมือให้เป็นไปตามมาตรฐานอาหารไทยโอกาสนี้ปลัดกระทรวงแรงงานยังได้ชื่นชมและขอบคุณน.ส.วันนาเจ้าของร้านอาหารเอเชี่ยนตะวันที่นอกจากส่งเสริมยกระดับทักษะฝีมือคนไทยให้ชาวต่างชาติได้ลิ้มลองรสชาติอาหารไทยที่ถูกปากมีเอกลักษณ์แล้วยังเป็นจิตอาสาร่วมเป็นเครือข่ายอาสาสมัครแรงงานในประเทศญี่ปุ่นในการสื่อสารและแบ่งปันข้อมูลข่าวสารของกระทรวงแรงงานไปยังแรงงานไทยและกลุ่มเครือข่ายคนไทยที่มาทํางานและพํานักในญี่ปุ่นอีกด้วย
นางสาววันนาเสวะมาตย์เจ้าของร้านอาหารเอเชี่ยนตะวันกล่าวว่าดิฉันขอขอบคุณรัฐบาลและท่านรัฐมนตรีว่าการกระทรวงแรงงานที่มีความห่วงใยแรงงานไทยและคนไทยที่มาทํางานในต่างประเทศและในวันนี้ได้ให้ท่านปลัดกระทรวงแรงงานและคณะมาเยี่ยมให้กําลังใจถึงที่ร้านซึ่งปัจจุบันร้านอาหารไทยในญี่ปุ่นมีอยู่เกือบ200ร้านการจ้างงานของที่นี่ทางร้านจะดูแลแรงงานไทยทั้งในส่วนของค่าจ้างและสวัสดิการต่างๆเป็นอย่างดีพนักงานทั้งหมดจึงเป็นรุ่นแรกๆที่อยู่กันมาตั้งแต่เริ่มเปิดร้านส่วนแนวโน้มของตลาดแรงงานโดยเฉพาะความต้องการแรงงานในสาขาธุรกิจร้านอาหารในญี่ปุ่นภายหลังจากสถานการณ์โควิด-19เริ่มคลี่คลายลงร้านค้าร้านอาหารธุรกิจภาคบริการก็เริ่มฟื้นตัวกลับมาคึกคักอีกครั้งความต้องการแรงงานจึงมีมากขึ้นตามมาอีกด้วย
+++++++++++++++++++
กองเผยแพร่และประชาสัมพันธ์
30กันยายน2565
รัฐบาลไทย-ข่าวทำเนียบรัฐบาล-ศบค. ยกเลิกประกาศสถานการณ์ฉุกเฉิน พร้อมเห็นชอบแผนบริหารวัคซีนเดือน ต.ค.65
วันอังคารที่ 27 กันยายน 2565
ศบค. ยกเลิกประกาศสถานการณ์ฉุกเฉิน พร้อมเห็นชอบแผนบริหารวัคซีนเดือน ต.ค.65
วันเสาร์ที่ 24 กันยายน  2565
ต่อจากนี้ไป ขอเชิญรับฟังไทยคู่ฟ้า
ศบค.ยกเลิกประกาศสถานการณ์ฉุกเฉินทั่วราชอาณาจักร รวมถึงข้อกําหนด ประกาศ และคําสั่ง
ที่ใช้อํานาจแห่งประกาศสถานการณ์ฉุกเฉินทั้งหมด เนื่องจากสถานการณ์ระบาดของโรคโควิด-19
มีแนวโน้มที่ดีขึ้น โดยให้มีผลในวันที่ 30 ก.ย.2565 เป็นต้นไป พร้อมทั้งเห็นชอบแผนบริหารจัดการวัคซีนโควิด-
19 เดือน ต.ค.2565 สําหรับประชาชนทุกคนในแผ่นดินไทย รวมเป็นวัคซีน 7 ล้านโดส
และแผนบริหารจัดการวัคซีนไฟเซอร์ฝาสีแดงเข้ม สําหรับเด็กอายุ 6 เดือน – 4 ปี
ผ่านสถานพยาบาลหรืออาจพิจารณาให้ในศูนย์เด็กเล็กภายใต้กํากับของแพทย์
หรือตามที่คณะกรรมการโรคติดต่อจังหวัดเห็นสมควร โดยแนะนําให้เด็กทุกคนเข้ารับวัคซีน ทั้งนี้
การรับวัคซีนเป็นไปตามความสมัครใจของเด็กและผู้ปกครอง ไม่เป็นเงื่อนไขในการไปโรงเรียน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“โครงการศาลทหารต้นแบบ ระยะ ที่3” เพิ่มประสิทธิภาพการพิจารณาคดี สร้างความเชื่อมั่นในการอำนวยความยุติธรรมให้กับทหารและประชาชน
วันอังคารที่ 20 กันยายน 2565
“โครงการศาลทหารต้นแบบ ระยะ ที่3” เพิ่มประสิทธิภาพการพิจารณาคดี สร้างความเชื่อมั่นในการอํานวยความยุติธรรมให้กับทหารและประชาชน
วันนี้ (19 ก.ย. 65 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีมอบโล่รางวัลให้แก่ผู้ที่ได้รับรางวัลดีเด่นตามโครงการศาลทหารต้นแบบ ระยะที่ 3 (การเพิ่มประสิทธิภาพการพิจารณาคดีและการปฏิบัติราชการ)
ให้แก่ ตุลาการพระธรรมนูญฝ่ายศาลมณฑลทหาร, อัยการศาลมณฑลทหารบก ได้แก่ กองทัพภาคที่ 1 อัยการศาลมณฑลทหารบกที่ 17 กองทัพภาคที่ 2 อัยการศาลมณฑลทหารบกที่ 23 กองทัพภาคที่ 3 อัยการศาลมณฑลทหารบกที่ 39 กองทัพภาคที่ 4 อัยการศาลมณฑลทหารบกที่ 43 และ จ่าศาลมณฑลทหารบก ได้แก่ กองทัพภาคที่ 1 จ่าศาลมณฑลทหารบก 16 กองทัพภาคที่ 2 จ่าศาลมณฑลทหารบก 23 กองทัพภาคที่ 3 จ่าศาลมณฑลทหารบก 36 กองทัพภาคที่ 4 จ่าศาลมณฑลทหารบก 46 รวมจํานวน 12 รางวัล ณ ห้องสุรศักดิ์มนตรี ในศาลาว่าการกลาโหม
สําหรับโครงการศาลทหารต้นแบบ ระยะที่ 3 มีวัตถุประสงค์ให้ศาลทหารมีการเพิ่มประสิทธิภาพการพิจารณาคดีเพื่อให้ศาลทหารรวมถึงอัยการทหารมีการพัฒนาเป็นไปโดยต่อเนื่องตามนโยบายของรัฐมนตรีว่าการกระทรวงกลาโหมในการส่งเสริมและพัฒนาการอํานวยความยุติธรรมในศาลทหาร ตลอดจนสอดคล้องกับแผนปฏิรูปประเทศด้านกระบวนการยุติธรรม ทั้งนี้ ปลัดกระทรวงกลาโหมได้กล่าวชื่นชมและขอบคุณผู้ที่ได้รับรางวัลในวันนี้ ในความวิริยะอุตสาหะต่อการปฏิบัติหน้าที่ในการอํานวยความยุติธรรมในศาลทหาร ซึ่งเป็นองค์กรหนึ่งในรัฐธรรมนูญและเป็นหน่วยงานทางทหารที่ปฏิบัติหน้าที่ในพระปรมาภิไธยพระมหากษัตริย์ อันจะส่งผลดีในการสร้างความเชื่อมั่นของกระบวนการยุติธรรมทหารในการอํานวยความยุติธรรมให้กับทหารและประชาชนสืบไป
รัฐบาลไทย-ข่าวทำเนียบรัฐบาล-รัฐบาลอำนวยความสะดวกประชาชนร่วมพิธีเปิดพระบรมราชานุสาวรีย์ อุทยาน ร.9
วันจันทร์ที่ 17 ตุลาคม 2565
รัฐบาลอํานวยความสะดวกประชาชนร่วมพิธีเปิดพระบรมราชานุสาวรีย์ อุทยาน ร.9
วันศุกร์ที่ 13 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลอํานวยความสะดวกแก่ประชาชนที่เข้าร่วมพิธีเปิดพระบรมราชานุสาวรีย์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันนี้ (13ต.ค.65) ณ
อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เขตดุสิต กทม. โดยมีบริการรถโดยสารเฉพาะกิจรับประชาชนจาก 4 แห่ง คือ วงเวียนใหญ่ สนามหลวง
จุดจอดรถสโมสรกองทัพบก สนามศุภชลาศัย และกระทรวงการพัฒนาสังคมและความมั่นคงของมนุษย์
บริการเรือข้ามฟากจากท่าเรือท่าช้าง วัดระฆัง และวัดอรุณ รวมถึงเรือโดยสารไฟฟ้าเส้นทางท่าเรือนนทบุรี-
ท่าเรือท่าช้าง ให้บริการฟรีตลอดทั้งวัน นอกจากนี้ยังมีบริการอาหารและเครื่องดื่มฟรีตั้งแต่เวลา 11.00
จนถึงเสร็จพิธี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจดีอีเอส ลงพื้นที่ จ.สตูล ติดตามผลงานสำคัญของกระทรวงฯ
วันพฤหัสบดีที่ 8 กันยายน 2565
ผู้ตรวจดีอีเอส ลงพื้นที่ จ.สตูล ติดตามผลงานสําคัญของกระทรวงฯ
ผู้ตรวจดีอีเอส ลงพื้นที่ จ.สตูล ติดตามผลงานสําคัญของกระทรวงฯ
เมื่อวันที่ 6-7 กันยายน 2565 พ.ต.อ.ดร.อัครพล บุณโยปัษฎัมภ์ ผู้ตรวจราชการกระทรวงดิจิทัลเพื่อเศรษฐกิจและสังคม และคณะ ลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจําปีงบประมาณ พ.ศ. 2565 ณ จังหวัดสตูล โดยได้เข้าพบหารือข้อราชการกับ นายเอกรัฐ หลีเส็น ผู้ว่าราชการจังหวัดสตูล พร้อมทั้งประชุมร่วมกับหัวหน้าหน่วยงานสังกัดกระทรวงฯ ในพื้นที่ เพื่อตรวจเยี่ยมให้กําลังใจ และรับฟังสรุปผลการดําเนินงานสําคัญ รวมถึงปัญหา/อุปสรรคในการดําเนินงานต่างๆ อาทิ โครงการยกระดับศูนย์การเรียน ICT ชุมชนสู่ศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเครือข่ายอาสาสมัครดิจิทัล (อสด.) โครงการจัดทําบัญชีข้อมูลภาครัฐ (GD Catalog) โครงการ Smart City การขับเคลื่อนงานดิจิทัลเพื่อเศรษฐกิจและสังคมในระดับจังหวัด เป็นต้น พร้อมให้ข้อแนะนํา/แนวทางการดําเนินงานโดยขอให้หน่วยงานในสังกัดเน้นการทํางานใน 2 มิติ คือ การดําเนินงานตามนโยบายของกระทรวง และการสนับสนุนภารกิจของจังหวัด โดยยึดประโยชน์ของประชาชนเป็นสําคัญในการดําเนินงานต่างๆ และขอให้ทํางานแบบบูรณาการ ประสานความร่วมมือของทุกหน่วยงานรวมทั้งเอื้ออํานวยภารกิจซึ่งกันและกัน
จากนั้นได้ตรวจเยี่ยมการดําเนินงานโครงการโรงเรือนเพาะเลี้ยงอัจฉริยะเพื่อส่งเสริมการทํา CSR พันธุ์กล้วยไม้ป่าและปทุมมา สายพันธุ์ถิ่นใต้ ณ วิสาหกิจชุมชนฉิม ตําบลทุ่งหว้า อําเภอทุ่งหว้า ซึ่งได้รับการส่งเสริมในการนําเทคโนโลยีดิจิทัลระบบ IoT มาใช้ในการควบคุมการเพาะปลูกพืชผักต่างๆ รวมถึงกล้วยไม้ป่า
นอกจากนั้นคณะผู้ตรวจราชการฯ ได้ตรวจเยี่ยมการดําเนินงานของศูนย์ดิจิทัลชุมชนตําบลละงู ณ ศูนย์พัฒนาเด็กเล็กบ้านในเมือง ตําบลละงู อําเภอละงู จังหวัดสตูล ซึ่งศูนย์ฯ นี้ส่วนใหญ่จะเป็นเด็กนักเรียนมาใช้ประโยชน์ในการสืบค้นข้อมูลทําการบ้าน และหน่วยงานภาครัฐในพื้นที่มาใช้จัดการประชุมต่างๆ รวมทั้งมีการจัดอบรมให้ความรู้ด้านเทคโนโลยีดิจิทัลแก่คนในชุมชนด้วย ทั้งนี้ ผู้ตรวจราชการฯ ฝากเจ้าหน้าที่ผู้ดูแลศูนย์ฯ ส่งเสริมให้คนในชุมชนใช้ประโยชน์อย่างคุ้มค่าและให้เกิดความยั่งยืนต่อไป
**********************
รัฐบาลไทย-ข่าวทำเนียบรัฐบาล-ปลัด สธ.กำชับสถานพยาบาลทุกพื้นที่เฝ้าระวังประเมินสถานการณ์และป้องกันน้ำท่วม เพื่อไม่ให้กระทบการบริการประชาชน
วันศุกร์ที่ 9 กันยายน 2565
ปลัด สธ.กําชับสถานพยาบาลทุกพื้นที่เฝ้าระวังประเมินสถานการณ์และป้องกันน้ําท่วม เพื่อไม่ให้กระทบการบริการประชาชน
ปลัดกระทรวงสาธารณสุข กําชับสถานพยาบาลทุกพื้นที่เฝ้าระวังประเมินสถานการณ์และป้องกันน้ําท่วม สํารองยา เวชภัณฑ์ และอุปกรณ์ทางการแพทย์ให้เพียงพอ เพื่อไม่ให้กระทบการให้บริการประชาชน
วันนี้ (9 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากสถานการณ์ร่องมรสุมพาดผ่านภาคเหนือตอนบนเข้าสู่พายุโซนร้อน “หมาอ๊อน” ทําให้ประเทศไทยตอนบนมีฝนตกหนักบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก ส่งผลให้เกิดน้ําท่วมฉับพลัน น้ําป่าไหลหลาก น้ําท่วมขัง น้ําล้นตลิ่ง ระหว่างวันที่ 13 ส.ค. – 9 ก.ย. 2565 ในพื้นที่ 27 จังหวัด มีสถานบริการสาธารณสุขที่ได้รับผลกระทบ 16 แห่ง ประกอบด้วย สํานักงานสาธารณสุขอําเภอ 1 แห่ง โรงพยาบาล 2 แห่ง และรพ.สต. 13 แห่ง โดยหน่วยบริการเปิดให้บริการได้ตามปกติ 11 แห่ง เปิดให้บริการบางส่วน 1 แห่ง และต้องปิดให้บริการ 3 แห่ง ซึ่งได้ย้ายจุดบริการไปยังพื้นที่ปลอดภัยเรียบร้อยแล้ว ทั้งนี้ ได้จัดทีมแพทย์ออกปฏิบัติการเชิงรุกประกอบด้วย หน่วยแพทย์เคลื่อนที่ 41 ทีม MERT 2 ทีม miniMERT 24 ทีม CDCU 2 ทีม MCATT 3 ทีม และอื่นๆ 3 ทีม มีผู้เข้ารับบริการรวม 3,849 ราย โดยกองสาธารณสุขฉุกเฉิน สํานักงานปลัดกระทรวงสาธารณสุข ได้ส่งยาช่วยเหลือผู้ประสบภัยลงไปสนับสนุนในพื้นที่ 19 จังหวัด จํานวน 19,100 ชุด
นายแพทย์เกียรติภูมิกล่าวต่อว่า สําหรับเหตุการณ์น้ําท่วมบ้านพักพยาบาล โรงพยาบาลแกลง จังหวัดระยอง ได้รับรายงานจากผู้อํานวยการโรงพยาบาลว่า อาคารที่ถูกน้ําท่วมเป็นบ้านพักเก่า2 ชั้น อยู่ในที่ลุ่ม มีเจ้าหน้าที่ได้รับผลกระทบ 37 คน ขณะนี้ได้จัดที่พักให้ใหม่แล้ว ส่วนอาคารโรงพยาบาลและบริเวณอื่นๆ ไม่ได้รับผลกระทบ สามารถเปิดให้บริการได้ตามปกติ และเหตุการณ์ฝ้าเพดานห้องฉุกเฉินพังลงมา ที่โรงพยาบาลโพธิ์ทอง จังหวัดอ่างทอง เบื้องต้นได้รับรายงานว่า เกิดจากรอยต่อโครงสร้างอาคารที่มีการต่อเติมประกอบกับฝนตกหนักทําให้มีน้ําซึมไม่มีอุปกรณ์ทางการแพทย์ได้รับความเสียหาย ได้เคลื่อนย้ายอุปกรณ์และเจ้าหน้าที่ออกมาให้บริการบริเวณหน้าห้องฉุกเฉินสามารถให้บริการได้ตามปกติ สํานักงานสาธารณสุขจังหวัดอ่างทองได้ประสานสํานักงานโยธาธิการและผังเมืองจังหวัดให้เข้ามาทําการตรวจสอบแล้ว
“ขอให้พื้นที่เสี่ยงเฝ้าระวังติดตามสถานการณ์ เตรียมพร้อมป้องกันน้ําท่วม สํารวจอาคารสถานที่ โดยเฉพาะระบบน้ําประปา ระบบบําบัดน้ําเสีย และระบบสํารองไฟฟ้า เพื่อไม่ให้กระทบการให้บริการประชาชน และทําการยกหรือเคลื่อนย้ายครุภัณฑ์ อุปกรณ์ทางการแพทย์ไปอยู่ในที่ปลอดภัย สํารองยา เวชภัณฑ์ อุปกรณ์ทางการแพทย์ให้เพียงพอสําหรับให้บริการ พร้อมทั้งเฝ้าระวังผลกระทบด้านโรคและภัยสุขภาพที่อาจจะเกิดขึ้น และออกหน่วยบริการทางการแพทย์เชิงรุกเพื่อให้ประชาชนได้รับการอย่างเหมาะสม” นายแพทย์เกียรติภูมิกล่าว
********************************** 9 กันยายน 2565
รัฐบาลไทย-ข่าวทำเนียบรัฐบาล-กรมทางหลวงแจ้งปิดและเบี่ยงการจราจรบนทางหลวงหมายเลข 338 (ถนนบรมราชชนนี) ตอน พุทธมณฑลสาย 4 - นครชัยศรี
วันพฤหัสบดีที่ 3 พฤศจิกายน 2565
กรมทางหลวงแจ้งปิดและเบี่ยงการจราจรบนทางหลวงหมายเลข 338 (ถนนบรมราชชนนี) ตอน พุทธมณฑลสาย 4 - นครชัยศรี
ในพื้นที่ตําบลทรงคนอง อําเภอสามพราน จังหวัดนครปฐม ระหว่างวันที่ 4 - 8 พฤศจิกายน 2565
กรมทางหลวง (ทล.) กระทรวงคมนาคม โดยสํานักก่อสร้างสะพาน ขอแจ้งประชาสัมพันธ์ปิดและเบี่ยงการจราจรบนทางหลวงหมายเลข 338 (ถนนบรมราชชนนี) ตอน พุทธมณฑลสาย 4 - นครชัยศรี ระหว่าง กม. ที่ 21+950 - 22+200 ในทางหลักด้านขวาทาง (ขาเข้ากรุงเทพมหานคร) จํานวน 1 ช่องจราจร เพื่อดําเนินการโครงการก่อสร้างทางลอดกลับรถบนถนนบรมราชชนนี ในพื้นที่ตําบลทรงคนอง อําเภอสามพราน จังหวัดนครปฐม ระหว่างวันที่ 4 - 8 พฤศจิกายน 2565
ทั้งนี้ ในระหว่างดําเนินการอาจทําให้ไม่ได้รับความสะดวก ทล. ต้องขออภัย ณ โอกาสนี้ และขอให้ประชาชนใช้เส้นทางอย่างระมัดระวัง รวมทั้งขอความร่วมมือผู้ใช้เส้นทางปฏิบัติตามป้ายเตือน ป้ายแนะนําทางเลี่ยง ป้ายเสริมจากโครงการ และสัญญาณจราจรที่ติดตั้งไว้ เพื่อประโยชน์ต่อการเดินทาง สามารถสอบถามรายละเอียดเพิ่มเติมหรือแจ้งเหตุต่าง ๆ ระหว่างดําเนินการได้ที่สายด่วนกรมทางหลวง โทร. 1586 (โทรฟรีทุกเครือข่าย ตลอด 24 ชั่วโมง)
รัฐบาลไทย-ข่าวทำเนียบรัฐบาล-ปล.กห. เปิดงานสัมมนานานาชาติพิเศษ ในนิทรรศการอุปกรณ์ป้องกันประเทศ (Defense & Security 2022)
วันศุกร์ที่ 2 กันยายน 2565
ปล.กห. เปิดงานสัมมนานานาชาติพิเศษ ในนิทรรศการอุปกรณ์ป้องกันประเทศ (Defense & Security 2022)
บ่ายวันนี้ (31 ส.ค. 65 เวลา 13.30) พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีเปิดสัมมนานานาชาติพิเศษ ทิศทางและแนวทางขับเคลื่อนการส่งเสริมอุตสาหกรรมป้องกันประเทศของไทยในอนาคต ณ ห้องจูปิเตอร์ 12-13 ชั้น 1 อาคารชาเลนเจอร์ เมืองทองธานี
สําหรับการจัดการสัมมนานานาชาติพิเศษ ฯ ถือว่าเป็นกิจกรรมหนึ่งสําหรับการจัดงาน Defense & Security 2022 ที่มีความสําคัญ โดยมีการกําหนดหัวข้อการจัดการสัมมนาฯ ที่มีความน่าสนใจ และสอดคล้องกับสถานการณ์ปัจจุบัน โดยได้รับเกียรติจากวิทยากรผู้มีความรู้ ความสามารถ จากทั้งหน่วยงานภาครัฐ และเอกชน มาเป็นผู้บรรยาย และร่วมเสวนา ใน 2 หัวข้อ ประกอบด้วย วันที่ 31 ส.ค. 65 หัวข้อ “ทิศทางและแนวทางขับเคลื่อนการส่งเสริมอุตสาหกรรมป้องกันประเทศของไทยในอนาคต” และวันที่ 1 ก.ย. 65 หัวข้อ “การพัฒนาอุตสาหกรรมการซ่อมบํารุงของประเทศไทยให้เป็นศูนย์กลางอุตสาหกรรมการซ่อมบํารุงแห่งอาเซียน” โดยมุ่งหวังว่าจะทําให้ผู้เข้าร่วมการสัมมนาฯ ได้รับทราบข้อมูลที่เป็นประโยชน์เกี่ยวกับการดําเนินกิจการด้านอุตสาหกรรมป้องกันประเทศ เพื่อนําไปพัฒนาต่อยอดในภาพรวมของประเทศให้มีความมั่นคงต่อไป
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-มท.1 เปิดกิจกรรม "ทางม้าลายปลอดภัย วินัยดี" มุ่งสร้างจิตสำนึกการขับขี่ที่ดี ตระหนักถึงความสูญเสีย ร่วมสร้างสังคมที่ปลอดภัย
วันพุธที่ 21 กันยายน 2565
มท.1 เปิดกิจกรรม "ทางม้าลายปลอดภัย วินัยดี" มุ่งสร้างจิตสํานึกการขับขี่ที่ดี ตระหนักถึงความสูญเสีย ร่วมสร้างสังคมที่ปลอดภัย
มท.1 เปิดกิจกรรม "ทางม้าลายปลอดภัย วินัยดี" มุ่งสร้างจิตสํานึกการขับขี่ที่ดี ตระหนักถึงความสูญเสีย ร่วมสร้างสังคมที่ปลอดภัย
วันนี้ (21 กันยายน 2565) เวลา 10.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดกิจกรรมรณรงค์สร้างจิตสํานึกในการหยุดให้คนข้ามทางม้าลาย "ทางม้าลายปลอดภัย วินัยดี" พร้อมด้วย นายอิทธิพล คุณปลื้ม รัฐมนตรีว่าการกระทรวงวัฒนธรรม นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นายสุรชัย เลี้ยงบุญเลิศชัย สมาชิกวุฒิสภา ในฐานะประธานคณะกรรมการบูรณาการกู้ชีพฉุกเฉินและความปลอดภัยทางถนน นายทรงศัก สายเชื้อ ผู้ตรวจการแผ่นดิน นายอัมพร พินะสา เลขาธิการคณะกรรมการการศึกษาขั้นพื้นฐาน นายสุปรีดา อดุลยานนท์ ผู้จัดการกองทุนสนับสนุนการสร้างเสริมสุขภาพ ข้าราชการ ครู นักเรียน ร่วมกิจกรรม โดยมี นายชัชชาติ สิทธิพันธุ์ ผู้ว่าราชการกรุงเทพมหานคร ให้การต้อนรับ ณ ห้องประชุมรัตนโกสินทร์ ศาลาว่าการกรุงเทพมหานคร (เสาชิงช้า) กรุงเทพมหานคร
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า อุบัติเหตุทางถนนถือเป็นปัญหาสําคัญที่ก่อให้เกิดความสูญเสียแก่ชีวิตและส่งผลกระทบทางเศรษฐกิจ และส่งผลกระทบต่อการพัฒนาประเทศ โดยในแต่ละปีมีจํานวนผู้บาดเจ็บและเสียชีวิตจากอุบัติเหตุทางถนนจํานวนมาก และจํานวนหนึ่งเกิดจากอุบัติเหตุบริเวณทางข้ามตามที่ปรากฏรับทราบทางสื่อสารมวลชนต่าง ๆ ด้วยความสําคัญของปัญหานี้ ศูนย์อํานวยการความปลอดภัยทางถนน ซึ่งเป็นหน่วยงานกลางในการบูรณาการป้องกันและลดอุบัติเหตุทางถนน จึงได้บูรณาการการทํางานร่วมกับภาคีเครือข่ายทุกภาคส่วนอย่างเข้มข้น เพื่อป้องกันและลดอุบัติเหตุทางถนน โดยเฉพาะบริเวณทางข้ามให้เกิดความปลอดภัย ซึ่งได้ขอความร่วมมือให้ทุกจังหวัดและ กรุงเทพมหานคร จัดกิจกรรมรณรงค์เพื่อป้องกันและลดอุบัติเหตุทางถนนบริเวณทางข้าม ตั้งแต่เดือนกุมภาพันธ์ 2565 ที่ผ่านมา และให้ดําเนินการอย่างต่อเนื่องในวันที่ 21 ของทุกเดือน ใช้พลังของสังคมเพื่อสร้างกระแสการรับรู้สร้างความปลอดภัยทางถนนให้แก่ประชาชน โดยเฉพาะผู้ขับขี่ให้มีจิตสํานึกและตระหนักถึงความสูญเสียที่อาจจะเกิดขึ้นจากการขับรถที่ไม่มีวินัยและไม่ปฏิบัติตามกฎหมายที่กําหนด โดยมุ่งเน้นการดําเนินการ ได้แก่ การบังคับใช้กฎหมายอย่างเข้มงวด การปรับปรุงทางกายภาพให้ทางข้ามมีความปลอดภัย การรณรงค์ในสถานศึกษาเพื่อให้มีความปลอดภัยโดยเฉพาะทางข้ามบริเวณหน้าโรงเรียน และสิ่งสําคัญ คือ การสร้างจิตสํานึกให้ผู้ขับขี่ลดความเร็วในเขตชุมชน สถานศึกษา สถานพยาบาล ชะลอความเร็วในที่คับขัน ทางร่วม ทางแยก ทางข้าม หรือทางม้าลาย หยุดให้ทุกคนข้ามในทางข้ามหรือทางม้าลาย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า ขอขอบคุณภาคีเครือข่ายทุกภาคส่วน ทั้งภาคีเครือข่ายด้านความปลอดภัยทางถนน สํานักงานผู้ตรวจการแผ่นดิน กระทรวงคมนาคม กระทรวงวัฒนธรรม กระทรวงศึกษาธิการ สํานักงานกองทุนสนับสนุนการสร้างเสริมสุขภาพ (สสส.) จังหวัดต่าง ๆ กรุงเทพมหานคร และหน่วยงานภาครัฐและภาคเอกชนที่เห็นความสําคัญ มุ่งมั่นและมีเจตนารมณ์ร่วมกันในการป้องกันและลดความสูญเสียจากอุบัติเหตุทางถนนบริเวณทางข้าม หวังเป็นอย่างยิ่งว่ากิจกรรม "ทางม้าลายปลอดภัย วินัยดี" จะดําเนินการให้เกิดผลเป็นรูปธรรมอย่างต่อเนื่องทั่วประเทศ เพื่อให้เกิดความปลอดภัยกับประชาชนอย่างยั่งยืน
รัฐบาลไทย-ข่าวทำเนียบรัฐบาล-เชิญชวนประชาชนร่วมกิจกรรมน้อมรำลึกถึงในหลวงรัชกาลที่ 9
วันจันทร์ที่ 17 ตุลาคม 2565
เชิญชวนประชาชนร่วมกิจกรรมน้อมรําลึกถึงในหลวงรัชกาลที่ 9
วันพุธที่ 12 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลจัดกิจกรรมน้อมรําลึกพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ต.ค.2565 โดยในส่วนกลางมีพิธีทําบุญตักบาตร และพิธีสวดพระพุทธมนต์ ณ วัดพระราม 9 กาญจนาภิเษก เขตห้วยขวาง กรุงเทพฯ และงานสานสัมพันธ์เครือข่ายรวมใจรําลึกในพระมหากรุณาธิคุณ “อัครศิลปิน” ณ หออัครศิลปิน อ.คลองหลวง จ.ปทุมธานี ส่วนภูมิภาค สํานักงานวัฒนธรรมจังหวัดร่วมกับเครือข่ายจะจัดกิจกรรมถวายพระราชกุศลตามบริบทของแต่ละพื้นที่ นอกจากนี้ ยังมีการเผยแพร่ภาพยนตร์ข่าวบันทึกเหตุการณ์การปฏิบัติพระราชกรณียกิจทางช่องยูทูบของหอภาพยนตร์ (องค์การมหาชน) ประชาชนสามารถร่วมกิจกรรมได้ในวันพรุ่งนี้ (13ต.ค.65)
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.อว. บรรยายพิเศษในหัวข้อ “ทิศทางและนโยบายของ อว. ด้าน Aging society ระดับประเทศไทย
วันพฤหัสบดีที่ 3 พฤศจิกายน 2565
รมว.อว. บรรยายพิเศษในหัวข้อ “ทิศทางและนโยบายของ อว. ด้าน Aging society ระดับประเทศไทย
รมว.อว. บรรยายพิเศษในหัวข้อ “ทิศทางและนโยบายของ อว. ด้าน Aging society ระดับประเทศไทย" ผลักดันทุกด้านเพื่อผู้สูงวัย
27 ตุลาคม 2565 ณ ห้องประชุมรัฐมนตรีชั้น 2 อาคารพระจอมเกล้า สป.อว./ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดการประชุมในหัวข้อ “ทิศทางและนโยบายของกระทรวงการอุดมศึกษา วิทยาศาสตร์ วิจัยและนวัตกรรม ด้าน Aging society ระดับประเทศไทย" ผ่านระบบ Zoom Meeting โดยมีเนื้อหาประกอบไปด้วย ภาพรวมของ Aging ระดับประเทศ ทิศทาง/ยุทธศาสตร์ของ อว. ทิศทางของคณะแพทยศาสตร์ในกํากับ ช่องทางและการเตรียมตัว คน พื้นที่ หลักสูตร นวัตกรรม วิจัยและนวัตกรรมเพื่อตอบสนอง Aging Society
ศ.(พิเศษ) ดร.เอนก เหล่าธรรมทัศน์ กล่าวว่า เราต้องมองทุกเรื่องเป็นโอกาส ดีกว่าที่เราจะมองทุกอย่างเป็นปัญหา นี่คือการมองโลกที่สมจริง แล้วคนแก่จะเป็นโอกาสได้อย่างไร คือ 1.คนแก่ในยุคปัจจุบันมีสุขภาพที่แข็งแรง 2.การดูแลผู้ใกล้สูงวัยเพื่อการเข้าสู่วัยสูงอายุที่มีสุขภาพที่ดี 3.คนแก่สามารถทํางานต่อไปได้อีก ถึงแม้จะอายุ 60 ปีขึ้นไป สิ่งเหล่านี้จะแก้ไขการที่ประชาชนในช่วงวัยทํางานน้อยลง โดยสามารถนําเอาเทคโนโลยีมาช่วย 4.คนแก่เป็นผู้บริโภคและบริโภคสิ่งใหม่ ๆ อาทิ เสื้อผ้า รองเท้า ฯลฯ 5.วงการสาธารณสุขต้องดูแลสุขภาพและให้คําแนะนําแก่ผู้สูงวัย มีการแพทย์ให้กับผู้สูงวัยมากยิ่งขึ้น และที่สําคัญการที่จะทําอย่างไรให้คนแก่อยู่กับคนวัยอื่น ๆ มากยิ่งขึ้น และ 6. จากเหตุผล 5 ข้อนั้น กระทรวง อว. ได้พัฒนานโยบายต่าง ๆ ได้ทําโครงการใหญ่ ๆ เช่น เปลี่ยนเกษียณให้เป็นพลัง ผู้อภิบาลผู้สูงวัย เป็นต้น
ศ.(พิเศษ) ดร.เอนก กล่าวต่อไปว่า อว. พร้อมที่จะสนับสนุน นําวิทยาศาสตร์ เทคโนโลยี และนวัตกรรม เข้ามาช่วยให้กับการดําเนินงานของคณะแพทยศาสตร์ในกํากับ เพื่อพัฒนา ปรับปรุง ยกระดับการดําเนินงานในการดูแลผู้สูงวัย เปลี่ยนปัญหาของผู้สูงวัยให้กลายมาเป็นโอกาสของประเทศไทย และสามารถยืดอายุคนให้มีอายุยืนนานและแข็งแรงมากยิ่งขึ้น
รัฐบาลไทย-ข่าวทำเนียบรัฐบาล-รพ.ปลายพระยา เตรียมตั้งศูนย์ไตเทียม เป็นแห่งแรกของโรงพยาบาลชุมชนใน จ.กระบี่
วันอาทิตย์ที่ 16 ตุลาคม 2565
รพ.ปลายพระยา เตรียมตั้งศูนย์ไตเทียม เป็นแห่งแรกของโรงพยาบาลชุมชนใน จ.กระบี่
รองนายกรัฐมนตรีและรัฐมนตรีว่าการกระทรวงสาธารณสุข เผย โรงพยาบาลปลายพระยา จังหวัดกระบี่ เตรียมจัดตั้งศูนย์ไตเทียมพระราชวชิรากร เป็นโรงพยาบาลชุมชนแห่งแรกของจังหวัดที่มีศูนย์ฟอกไต ช่วยอํานวยความสะดวกให้กับผู้ป่วยฟอกไตในพื้นที่และลดภาระค่าใช้จ่าย
รองนายกรัฐมนตรีและรัฐมนตรีว่าการกระทรวงสาธารณสุข เผย โรงพยาบาลปลายพระยา จังหวัดกระบี่ เตรียมจัดตั้งศูนย์ไตเทียมพระราชวชิรากร เป็นโรงพยาบาลชุมชนแห่งแรกของจังหวัดที่มีศูนย์ฟอกไต ช่วยอํานวยความสะดวกให้กับผู้ป่วยฟอกไตในพื้นที่และลดภาระค่าใช้จ่ายในการเดินทาง พร้อมเปิดให้บริการได้ ปีงบประมาณ 2566 นี้
บ่ายวันนี้ (16 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์พงศ์เกษม ไข่มุกด์ รักษาราชการแทนรองปลัดกระทรวงสาธารณสุข นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 และคณะผู้บริหาร เยี่ยมให้กําลังใจบุคลากรทางการแพทย์ โรงพยาบาลปลายพระยา และ อสม. อําเภอปลายพระยา จังหวัดกระบี่ และกล่าวว่า เดิมกลุ่มผู้ป่วยไตวายเรื้อรังสิทธิบัตรทองจะสามารถล้างไตฟรีได้เฉพาะการล้างไตผ่านทางช่องท้องเท่านั้น หากใช้การฟอกเลือดด้วยเครื่องไตเทียม จะต้องเสียค่าใช้จ่ายเพิ่มครั้งละ 1,500 บาท ซึ่งเป็นภาระด้านการเงินแก่ผู้ป่วยอย่างมาก กระทรวงสาธารณสุขจึงหารือกับ สปสช. ขยายสิทธิบัตรทองให้ผู้ป่วยไตวายเรื้อรังสามารถฟอกเลือดด้วยเครื่องไตเทียมได้โดยไม่มีค่าใช้จ่าย พร้อมกันนี้ ได้ขยายหน่วยบริการฟอกไตในโรงพยาบาลสังกัดกระทรวงสาธารณสุขอย่างต่อเนื่อง เพื่อให้ผู้ป่วยที่จําเป็นต้องฟอกไตเข้าถึงบริการได้มากขึ้น
นายอนุทินกล่าวต่อว่า สําหรับโรงพยาบาลปลายพระยา ได้มีแผนจัดตั้งศูนย์ไตเทียม พระราชวชิรากร ซึ่งจะเป็นศูนย์ไตเทียมในโรงพยาบาลชุมชนแห่งแรก ของจังหวัดกระบี่ ได้รับการจัดสรรเงินงบประมาณทั้งสิ้น 8,540,000 บาทเพื่อใช้จัดซื้อครุภัณฑ์ทางการแพทย์ อาทิ เครื่องฟอกไตแบบมาตรฐาน 6 เครื่อง เครื่องฟอกไตเทียมแบบพิเศษ 2 เครื่องระบบผลิตน้ําบริสุทธิ์แบบจ่ายตรง เครื่องติดตามการทํางานของหัวใจและสัญญาณชีพ เป็นต้น โดยได้รับการสนับสนุนแพทย์เฉพาะทางโรคไต จากโรงพยาบาลกระบี่ และมีพยาบาลที่ผ่านการอบรมแล้ว 2 คน ตั้งเป้าเปิดให้บริการได้ในปีงบประมาณ 2566 นี้ โดยช่วงแรกจะให้บริการจํานวน 8 เตียง ซึ่งจะทําให้ผู้ป่วยโรคไตในอําเภอปลายพระยา รวมถึงผู้ป่วยของจังหวัดพังงา และจังหวัดสุราษฎร์ธานี ซึ่งเป็นพื้นที่รอยต่อ ได้เข้าถึงบริการฟอกไตสะดวกมากขึ้น ไม่ต้องเดินทางไปถึงตัวเมืองกระบี่ที่มีระยะทางประมาณ 65 กิโลเมตร ช่วยให้ผู้ป่วยและครอบครัวมีคุณภาพชีวิตที่ดีขึ้น นอกจากนี้ โรงพยาบาลปลายพระยายังเตรียมส่งพยาบาลวิชาชีพเข้ารับการอบรมเพิ่ม เพื่อรองรับการขยายบริการในระยะที่ 2 และระยะที่ 3 ต่อไป คาดว่าหากเปิดได้เต็มขีดความสามารถจะให้บริการได้สูงสุดถึง 32 เตียงรองรับผู้ป่วยได้ 64 คนต่อวัน
************************************************** 16 ตุลาคม 2565